Document ID: 31998D0071

KOMMISSIONENS BESLUTNING af 7. januar 1998 om midlertidige lister over virksomheder i Den Tjekkiske Republik, hvorfra medlemsstaterne tillader indførsel af mælk og mælkebaserede produkter til konsum og indførsel af mælk og mælkebaserede produkter, der ikke er bestemt til konsum, og om ændring af beslutning 97/299/EF og 97/252/EF (EØS-relevant tekst) (98/71/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), ændret ved beslutning 97/34/EF (2), særlig artikel 2, og
ud fra følgende betragtninger:
I Kommissionens beslutning 95/340/EF (3), senest ændret ved beslutning 96/584/EF (4), opstilles der en liste over tredjelande, hvorfra medlemsstaterne tillader indførsel af mælk og mælkebaserede produkter;
for landene på denne liste er der fastsat sundhedsbetingelser og bestemmelser om udstedelse af sundhedscertifikat ved indførsel af mælk og mælkebaserede produkter ved Kommissionens beslutning 95/343/EF (5), senest ændret ved beslutning 97/115/EF (6);
for de lande, der findes på nævnte liste, er der ved Kommissionens beslutning 95/341/EF (7), ændret ved beslutning 96/106/EF (8), fastsat dyresundhedsbetingelser og udstedelse af sundhedscertifikat ved indførsel af mælk og mælkebaserede produkter, der ikke er bestemt til konsum;
i Kommissionens beslutning 97/299/EF (9) opstilles der lister over virksomheder i Den Tjekkiske Republik, hvorfra medlemsstaterne tillader indførsel af visse produkter af animalsk oprindelse;
i Kommissionens beslutning 97/252/EF (10), senest ændret ved beslutning 97/666/EF (11), opstilles der midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum;
Den Tjekkiske Republik har tilsendt Kommissionen ændringer til listen over virksomheder, for så vidt angår mælk og mælkebaserede produkter;
det er nødvendigt at sikre sammenhængen i de beslutninger, der opstiller lister over virksomheder;
derfor bør beslutning 97/252/EF og 97/299/EF ændres;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I bilaget til beslutning 97/252/EF indsættes bilag I til nærværende beslutning, for så vidt angår Den Tjekkiske Republik.
Artikel 2
1. Medlemsstaterne tillader indførsel af mælk og mælkebaserede produkter, der ikke er bestemt til konsum, fra de virksomheder i Den Tjekkiske Republik, der findes i bilag II.
2. Indførsel af mælk og mælkebaserede produkter, der ikke er bestemt til konsum, er fortsat underlagt de fællesskabsbestemmelser, der i øvrigt er fastsat på veterinærområdet.
Artikel 3
Del 6 og 7 i bilaget til beslutning 97/299/EF udgår.
Artikel 4
Denne beslutning er rettet til medlemsstaterne.
Udfærdiget i Bruxelles, den 7. januar 1998.

Labels: 3
17
18